மாதருடைய சாயாத கொங்கைகளின் மேல் அணிந்த ஆடை, மதம் பிடித்த யானையின் மேல் இட்ட முகப்படாம் போன்றது என்னும் பொருளுக்கு ஏற்ற தகை அணங்குறுத்தல் என்னும் அதிகாரத்தில் வரும் 1087ஆம் குறளைத் தருக.
'கடாஅக் களிற்றின்மேற் கட்படாம் மாதர்
படாஅ முலைமேல் துகில்.'
என்னும் குறளே கொடுக்கப்பட்டுள்ள பொருளுக்குப் பொருத்தமான குறளாகும். கொடுக்கப்பட்டுள்ள பொருள் மு. வரதராசனார் அவர்கள் எழுதிய உரையிலிருந்து எடுக்கப்பட்டது. திருக்குறளுக்கு வேறு சில அறிஞர்களும் உரை எழுதியுள்ளனர்.